12. október

* Deň samizdatu – pamätný deň SR
* Svetový deň artritídy
* Štátny sviatok Španielska

## Udalosti
* 539 pred Kr. – vojsko perzského kráľa Kýra II. Veľkého bez boja vstúpilo do Babylona, 17 dní po kapitulácii mesta
* 1492 – objavenie Ameriky: Krištof Kolumbus pristál so svojou výpravou na karibskom ostrove Guanahaní, za ktorý sa tradične pokladá ostrov San Salvador, a objavil Ameriku, vtedy sa ale domnieval, že je v najvýchodnejšej časti *Indie*
* 1775 – kráľovná Mária Terézia vydala nariadenie proti tulákom, pričom zdravých mali prevychovať prácou, chorých a starých zase umiestniť do chudobincov
* 1810 – obyvatelia Mníchova usporiadali na oslavu svadby bavorského korunného princa Ľudovíta s princeznou Teréziou prvý Oktoberfest
* 1892 – v mnohých verejných školách v USA žiaci prvýkrát recitovali sľub vernosti
* 1901 – prezident Spojených štátov Theodore Roosevelt premenoval sídlo hlavy štátu vo Washingtone, D. C. na Biely dom
* 1909 – bol založený Coritiba Foot Ball Club
* 1931 – na vrchu Corcovado nad mestom Rio de Janeiro v Brazílii slávnostne odhalili 30-metrovú sochu Krista Spasiteľa
* 1960 – prvý tajomník ÚV KSSZ Nikita Chruščov vyjadril svoje rozčúlenie na Valnom zhromaždení OSN búchaním topánkou o stôl
* 1963 – jezuitský misionár Walter Ciszek bol po takmer 23 rokoch väzenia prepustený zo Sovietskeho zväzu
* 1964 – vesmírne preteky: odštartovala sovietska kozmická loď Voschod 1 s trojčlennou posádkou, prvý kozmický let s viac ako jedným kozmonautom na palube a prvý let do vesmíru bez použitia skafandrov
* 1968 – v Ciudad de México sa začali XIX. letné olympijské hry
* 1968 – Rovníková Guinea získala nezávislosť od Španielska
* 1971 – mal premiéru *[[Jesus Christ Superstar]]*, prvá broadwayská rocková opera adaptovaná z konceptuálneho albumu populárnej hudby
* 1977 – Chua Kuo-feng nahradil Mao Ce-tunga ako najvyššieho vodcu Číny
* 1984 – Dočasná írska republikánska armáda spáchala neúspešný atentát na britskú premiérku Margaret Thatcherovú a jej kabinet, pričom bomba zabila 5 ľudí a najmenej 31 ďalších zranila
* 1999 – pakistanská armáda obsadila mnohé strategické miesta v Islamabade a uvalila domáce väzenie na premiéra Naváza Šarífa, čo bol počiatok nástupu moci generála Parvíza Mušarafa
* 1999 – bábätko, ktoré sa narodilo v Sarajeve, hlavnom meste Bosny a Hercegoviny, vyhlásil generálny tajomník OSN Kofi Annan za šesťmiliardtého obyvateľa Zeme
* 1999 – bývalá autonómna sovietska republika Abcházsko vyhlásila nezávislosť od Gruzínska
* 2000 – al-Káida podnikla v jemenskom Adene bombový teroristický útok na torpédoborec USS ''Cole'' amerického námorníctva, pri ktorom zahynulo 17 námorníkov
* 2002 – teroristická organizácia al-Káida uskutočnila útok na indonézskom ostrove Bali, pri ktorom zahynulo 202 ľudí, predovšetkým turistov
* 2005 – odštartoval druhý čínsky kozmický let s ľudskou posádkou, Šen-čou 6
* 2012 – Európska únia získala Nobelovu cenu za mier za svoj podiel na rozvoji mieru, zmierenia, demokracie a&nbsp;ľudských práv v&nbsp;Európe
* 2015 – Slovensko sa prvýkrát kvalifikovalo na majstrovstvá Európy vo futbale, ktoré sa konali v roku 2016 vo Francúzsku
* 2017 – Spojené štáty oznámili svoje rozhodnutie vystúpiť z UNESCO a Izrael ich okamžite nasledoval
* 2019 – Eliud Kipchoge z Kene sa stal prvým človekom, ktorý zabehol maratón za menej ako dve hodiny s časom 1:59:40 vo Viedni
* 2022 – pred LGBT podnikom Tepláreň v Bratislave došlo k teroristickému útoku, pri ktorom boli zavraždení Juraj Vankulič a Matúš Horváth

## Narodenia
[thumb|upright|[Luciano Pavarotti (* 1935)]] 
[upright|thumb|[Adela Banášová (* 1980)]]

* 1350 – Dmitrij Donský, moskovské veľkoknieža († 1389)
* 1537 – Eduard VI., anglický kráľ († 1553)
* 1537 – Jana Greyová, anglická kráľovná († 1554)
* 1812 – Ascanio Sobrero, taliansky chemik, objaviteľ nitroglycerínu († 1888)
* 1865 – Arthur Harden, anglický biochemik, nositeľ Nobelovej ceny († 1940)
* 1868 – August Horch, nemecký automobilový konštruktér, zakladateľ firmy Audi († 1951)
* 1874 – Ferdinand Juriga, slovenský katolícky kňaz, politik, národný buditeľ († 1950)
* 1875 – Aleister Crowley, anglický okultista († 1947)
* 1891 – Edith Steinová, nemecko-židovská filozofka, mníška a svätica katolíckej cirkvi († 1942)
* 1896 – Eugenio Montale, taliansky básnik, nositeľ Nobelovej ceny († 1981)
* 1910 – Charles P. Kindleberger, americký ekonóm, zaoberal sa históriou ekonómie, podieľal sa na Marshallovom pláne († 2003)
* 1919 – Konštantín Palkovič, slovenský jazykovedec
* 1921 – Jaroslav Drobný, československý tenista a hokejista, tenisový reprezentant Egyptu a Veľkej Británie († 2001)
* 1926 – César Pelli, argentínsky architekt († 2019)
* 1931 – Ole-Johan Dahl, nórsky informatik, jeden z autorov prvého objektovo-orientovaného programovacieho jazyka Simula († 2002)
* 1932 – Edwin Jacob Garn, americký astronaut
* 1933 – Titus Buberník, slovenský futbalista († 2022)
* 1933 – Jaroslav Siman, slovenský lekár a profesor († 2008)
* 1935 – Luciano Pavarotti, taliansky tenorista († 2007)
* 1940 – Jozef Repko, slovenský spisovateľ-prozaik a dramatik († 2014)
* 1943 – Karel Černoch, český spevák († 2007)
* 1948 – Rick Parfitt, britský rockový gitarista, člen Status Quo († 2016)
* 1949 – Ilich Ramírez Sánchez, zvaný Carlos – alias Šakal, venezuelský terorista
* 1955 – Ante Gotovina, chorvátsky generál
* 1956 – Jozef Kundlák, slovenský operný spevák
*1958 – Nora Mojsejová, slovenská podnikateľka, módna návrhárka a bývalá politička
* 1966 – Jonathan Crombie, kanadský televízny herec († 2015)
* 1968 – Hugh Jackman, austrálsky herec
* 1971 – Pavol Rybár, slovenský hokejový brankár
* 1974 – Lucas Arnold Ker, argentínsky tenista
* 1975 – Marion Jonesová, atlétka USA
* 1977 – Bode Miller, americký lyžiar
* 1980 – Adela Banášová, slovenská moderátorka
* 1980 – Ján Lešundák, slovenský televízny moderátor
* 1981 – Marcel Hossa, slovenský reprezentant v ľadovom hokeji
* 1981 – Sun Tchien-tchien, čínska tenistka
* 1999 - Gabriela Gajanová, slovenská atlétka

## Úmrtia
[thumb|upright|[Anatole France († 1924)]]
[thumb|upright|[Wilt Chamberlain († 1999)]]

* 638 – Honorius I., pápež (* ?)
* 642 – Ján IV., pápež (* ?)
* 1328 – Klementína z Anjou, francúzska kráľovná ako manželka Ľudovíta X. (* 1293)
* 1492 – Piero della Francesca, taliansky renesančný maliar, matematik a geometer (* 1410/1420)
* 1504 – Ján Korvín, syn uhorského kráľa Mateja Korvína (* 1473)
* 1576 – Maximilián II., rímsky cisár, český a uhorský kráľ (* 1527)
* 1600 – Luis de Molina, španielsky filozof, teológ a jezuita (* 1535)
* 1864 – Roger B. Taney, americký politik a sudca (* 1777)
* 1870 – Robert Edward Lee, americký generál (* 1807)
* 1905 – Sergej Nikolajevič Trubeckoj, ruský filozof (* 1862)
* 1910 – William Hunt Painter, britský botanik (* 1835)
* 1912 – Lewis Boss, americký astronóm (* 1846)
* 1924 – Anatole France, francúzsky spisovateľ, nositeľ Nobelovej ceny (* 1844)
* 1946 – Giuseppe Adami, taliansky dramatik, libretista a publicista (* 1878)
* 1946 – Joseph Warren Stilwell, americký generál (* 1883)
* 1969 – Sonja Henie, nórska krasokorčuliarka a filmová herečka (* 1912)
* 1971 – Gene Vincent,  americký hudobník (* 1935)
* 1977 – Jan Zrzavý, maliar a grafik (* 1890)
* 1986 – Mikuláš Huba, slovenský herec (* 1919)
* 1996 – René Lacoste, francúzsky tenista (* 1904)
* 1997 – John Denver, americký country/folkový spevák, skladateľ a hudobník (* 1943)
* 1999 – Wilt Chamberlain, americký profesionálny basketbalista, jeden z najlepších basketbalistov všetkých čias (* 1936)
* 2000 – Alojz Klimo, slovenský akademický maliar (* 1922)
* 2007 – Kisho Kurokawa, japonský architekt (* 1934)
* 2008 – Ján Berky-Mrenica, slovenský huslista (* 1939)
* 2010 – Ivan Pecháň, slovenský biochemik (* 1932)
* 2011 – Dennis Ritchie, americký programátor (programovací jazyk C, operačný systém Unix) (* 1941)
* 2016 – Reinhart Ahlrichs, nemecký teoretický chemik (* 1940)
* 2016 – Gustav Bayerle, americký filológ-turkológ a paleograf maďarského pôvodu (* 1931)
* 2020 – Conchata Ferrell, americká herečka (* 1943)
* 2023 – Eva Rysová, slovenská herečka (* 1932)


12
~1012